伏阙上陈，得旨下部议。迁延未上，敬忠复奏：「臣父年已八十，倘不获宥，愿赐臣一死。」释父出狱，通政司格之不得上，敬忠更节録前二奏，囚服跪午门，请阁部诸公为之转请。遂放若赓还乡。天启二年（1622年）敬忠成进士，授刑部主事，中官方炽，林居不出。其成进士出涿州冯铨门下，铨方柄用，不与其通。崇祯时，御史沈希诏奏荐，诏以原官起用，后出守宁国府，罢归。弘光时，三上疏南京，极论时事，不报。乃归峡石之寓亭，自称「崇祯遗臣」以终。